আমেরিকান ফিল্ম ইনস্টিটিউট
এই ইনস্টিটিউটটি চলচ্চিত্র, বিনোদন, ব্যবসায় এবং পণ্ডিত সম্প্রদায়ের নেতৃস্থানীয় ব্যক্তিবর্গের দ্বারা পরিচালিত হয়। ট্রাস্টি বোর্ডের প্রধান স্যার হাওয়ার্ড স্ট্রিঞ্জার এবং বোর্ড অব ডিরেক্টরের প্রধান রবার্ট এ. ডেলি সংস্থাটির নির্দেশনা দিয়ে থাকেন এবং ২০১৪ সালের অক্টোবর থেকে এটি মহাপরিচালক ও প্রধান নির্বাহী কর্মকর্তা বব গ্যাজেল সংস্থাটি পরিচালনা করে আসছেন। পূর্ববর্তী পরিচালকগণ হলেন এর প্রতিষ্ঠাতা পরিচালক জর্জ স্টিভেন্স জুনিয়র (১৯৬৭ সালে সংস্থাটি প্রতিষ্ঠার সময় থেকে ১৯৮০ সাল পর্যন্ত) এবং জঁ পিকার ফার্স্টেনবার্গ (১৯৮০ থেকে ২০০৭ সাল পর্যন্ত)।
জর্জ রয় হিল
জর্জ রয় হিল (; ২০ ডিসেম্বর ১৯২১ - ২৭ ডিসেম্বর ২০০২) ছিলেন একজন মার্কিন চলচ্চিত্র পরিচালক। তিনি পল নিউম্যান ও রবার্ট রেডফোর্ড অভিনেতা যুগলকে নিয়ে "বুচ ক্যাসিডি অ্যান্ড দ্য সানড্যান্স কিড" (১৯৬৯) ও "দ্য স্টিং" (১৯৭৩) চলচ্চিত্র নির্মাণের জন্য প্রসিদ্ধ। প্রথম চলচ্চিত্রটির জন্য তিনি শ্রেষ্ঠ পরিচালনা বিভাগে বাফটা পুরস্কার এবং দ্বিতীয় চলচ্চিত্রটির জন্য শ্রেষ্ঠ পরিচালনা বিভাগে একাডেমি পুরস্কার অর্জন করেন।